
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 991 

ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Έναρξη λειτουργίας του συστήματος των Τηλεφωνι¬ 
κών αιτήσεων για την έκδοση διαβατηρίων. 1 

Ορισμός της Νέκταρ Κουζούνη - Βαρζαμπετιάν ως εκ- 
καθαρίστριας. 2 

Πραγματοποίηση Ταχύρρυθμων Υποχρεωτικών Επι¬ 
μορφωτικών Προγραμμάτων για την υποδοχή και- 
την υποστήριξη εκπαιδευτικών αλλαγών για εκ 
παιδευτικούς της Δ/θμιας Εκπ/σης που υπηρε 


τούν. . 3 

Μετονομασίατου Ι.Ε.Κ. Αλίμου Αττικής. 4 


Χορήγηση επιδόματος αεροθεραπείας στους δικαιού¬ 
χους των ασφαλιστικών οργανισμών, αρμοδιότη¬ 
τας Υπουργείου Εργασίας και Κοινωνικών Ασφαλί¬ 
σεων. 5 

Τροποποίηση της ΔΥ1α/14275/97/6 3.1998 (ΦΕΚ 
251/13.3.1998 τεύχος Β') απόφασης περί συγκρό¬ 
τησης Ειδικής Επιτροπής κατάρτισης καταλόγου 
συνταγογραφομένων φαρμάκων για όλους τους α¬ 


σφαλιστικούς φορείς και το Δημόσιο. 6 

Υπαγωγή ουσιών στις διατάξεις για τα ναρκωτικά 7 

Αναγνώριση Νοσοκομειακών Μονάδων ως καταλλή¬ 
λων για άσκηση των γιατρών. 8 


Χαρακτηρισμός ως ιστορικών διατηρητέων μνημείων 
(4) μύλων στο Διαφάνι Καρπάθου, με ζώνη προστα¬ 
σίας, σε ακτίνα 25 μέτρα περιμετρικά, από τον κάθε 


ανεμόμυλο. 9 

Προσθήκη τμημάτων σε μουσικά εκπαιδευτήρια. 10 

ΔΙΟΡΘΩΣΕΙΣ ΣΦΑΛΜΑΤΩΝ 


Διορθώσεις σφαλμάτωνστην8711/23.12,97 απόφαση 
περί τροποποίησης της συστατικής πράξης της 
«Δημοτικής Επιχείρησης Τουρισμού - Πολιτισμού - 
Προβολής Δήμου Γλυφάδας». 11 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ ΔΙΣΚΠΟ/Φ.29'18804 (1) 

Έναρξη λειτουργίας του συστήματος των Τηλεφωνικών 
αιτήσεων για την έκδοση διαβατηρίων. 

Ο ΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

Ι.Τις διατάξεις: 

α) του άρθρου 22του Ν. 2539/97 (ΦΕΚ 244 Α'/4.12.97). 
β) του άρθρου 29 Α'του Ν. 1558/1985, όπως προστέθη¬ 
κε με το άρθρο 27 του Ν. 2081 /1992 και τροποποιήθηκε με 
τις διατάξεις του εδαφίου α' της παρ. 2 του άρθρου 1 του 
Ν. 2469 1997 (ΦΕΚ 38ΑΪ1997). 

2. Την ΔΙΔΚ/Φ1/20199/5.9.97 (ΦΕΚ 801 Β') κοινή απόφα¬ 
ση του Πρωθυπουργού και του Υπουργού Εσωτερικών, 
Δημόσιας Διοίκησης και Αποκέντρωσης «Ανάθεση αρμο¬ 
διοτήτων στους Υφυπουργούς Εσωτερικών, Δημόσιας 
Διοίκησης και Αποκέντρωσης», όπως τροποποιήθηκε με 
την όμοια απόφαση ΔΙΔΚ/ΔΈ2347/20.10.97 (ΦΕΚ924 Β'). 

3. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Η έναρξη λειτουργίας του συστήματος των τηλεφωνι¬ 
κών αιτήσεων για την έκδοση διαβατή ρίων ορίζεται την 1 η 
Οκτωβρίου 1998 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 18 Σεπτεμβρίου 1998 

Ο ΥΦΥΠΟΥΡΓΟΣ 

ΣΤΑΥΡΟΣ ΜΠΕΝΟΣ 

-♦- 

Αριθ. 30514/ΔΙΟΕ 755 (2) 

Ορισμός της Νέκταρ Κουζούνη - Βαρζαμπετιάν ως εκκα- 
θαρίστριαςτου Ελληνικού Κέντρου Παραγωγικότητας. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του Ν.Δ. 2473/53«περί ιδρύσεως Ελληνικού Κέντρου 

Παραγωγικότητας και ρυθμίσεως θεμάτων Τεχνικής 
Βοήθειας» (ΦΕΚ 199/τ.Α/1.8.1953), 

β) Του Ν. 2628/98 «Σύσταση νομικού προσώπου δημο¬ 
σίου δικαίου με την επωνυμία «Οργανισμός Διαχείρισης 
Δημοσίου Χρέους (Ο.Δ.ΔΗ.Χ.) και άλλες διατάξεις», άρ¬ 
θρο 13 (ΦΕΚ 151/τ.Α/6.7.1998). 

γ) Του άρθρου 29Ατου Ν. 1558/85 που προστέθηκαν με 
το άρθρο 27 του Ν. 2081/92 και το άρθρο 1 παρ. 2ατου Ν. 
2469/97. 

2 . Του Π.Δ. 138/93 «Περί Οργανισμού του Υπουργείου 
Εθνικής Οικονομίας» (ΦΕΚ 55/τ.Α/14.4.1993). 

3. Τηναριθμ. 1107147/1239/006Α/4.10.96 απόφαση του 
Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών» (ΦΕΚ 922/τ.Β/7.10.1996). 

4. Το γεγονός ότι, η προκαλούμενη δαπάνη ύψους 
3.600.000 δρχ. θα καλυφθεί από τον υπό εκκαθάριση φο¬ 
ρέα, αποφασίζουμε: 

Ορίζουμε εκκαθαριστή του Ελληνικού Κέντρου 
Παραγωγικότητας την Κουζούνη - Βαρζαμπετιάν Νέκταρ, 
δικηγόρο, και καθορίζουμε τη μηνιαία αμοιβή της στο ποσό 
τωντετρακοσίωνπενήντα χιλιάδων δραχμών (450.000) δρχ. 

Η αμοιβή θα καταβάλλεται από τον υπό εκκαθάριση φο¬ 
ρέα για την είσπραξή της ο εκκαθαριστής θα εκδίδει 
Δελτίο Παροχής Υπηρεσιών. 

Ο εκκαθαριστής εκπροσωπεί νομίμωςτο υπό εκκαθάρι¬ 
ση Νομικό Πρόσωπο και ενδεικτικά: 

• θα συντάξει απογραφή και ισολογισμό έναρξης 

• θα συνεχίσει τις εκκρεμείς δίκες και θα διεξάγει τις τυ¬ 
χόν νέες που θα ανοιγούν μέχρι περατώσεως τούτων δι- 
καστικώς ή δια συμβιβασμού 

• θα εισπράξει τις απαιτήσεις κατά παντός τρίτου από 
οποιαδήποτε αιτία και αν οφείλονται, μεταξύ των οποίων 
αναφέρονταιτα οφειλόμενατιμήματα από συμβάσεις πω- 
λήσεωντης κινητής και ακίνητης περιουσίας του Νομικού 
Προσώπου που καταρτίσθηκαν μέχρι την κατάργησή του 
(.6.7.98) 

• θα καταβάλει τις οφειλές του Νομικού Προσώπου 
προς τους ασφαλιστικούς Οργανισμούς, τους προμηθευ¬ 
τές και προς οποιονδήποτε άλλο πιστωτή και θα διενεργεί 
τις πληρωμές του προσωπικού του υπό εκκαθάριση 
Νομικού Προσώπου μέχρι της τοποθετήσεώς του κατά τα 
ειδικώς προβλεπόμενα στο άρθρο 13 του Ν. 2628/98 κα¬ 
θώς και την πληρωμή κάθε άλλου προσώπου παρέχοντος 
τις υπηρεσίες του κατά την διάρκεια της εκκαθαρίσεως 

• θα διενεργεί κάθε άλλη πράξη η οποία δεν αναφέρε- 
ται ειδικώς αλλά είναι απαραίτητη για τις ανάγκες περα¬ 
τώσεως της εκκαθαρίσεως 

• θα εκπροσωπείτο υπό εκκαθάριση Νομικό Πρόσωπο 
προς κάθε Δικαστήριο, Τράπεζα, Οργανισμό Δημοσίου ή 
Ιδιωτικού Δικαίου 

• θα ανοίγει λογαριασμούς σε Τραπεζικά Ιδρύματα και 
θα λαμβάνει χρήματα από αυτά. 

Ο εκκαθαριστής κατά το τέλος της εκκαθαρίσεως, ο 
χρόνος της οποίας ορίζεται σε έξι (6) μήνες, θα συντάξει 
απολογισμό και ισολογισμό λήξης της εκκαθάρισης και 
θα τον υποβάλλει στο Υπουργείο Εθνικής Οικονομίας και 
Οικονομικών (Δ/νση Δημοσίων Επενδύσεων και Δ/νση 
Οικονομικού). 

Από την υποβολή του ανωτέρω απολογισμού και του ι¬ 
σολογισμού λήξεως της εκκαθάρισης, η εκκαθάριση θε¬ 
ωρείται τερματισθείσα,από την ημερομηνία δημοσιεύσε- 
ως στην Εφημερίδα της Κυβερνήσεως. 


Κατά τα λοιπά θα εφαρμοσθούν αναλογικά οι διατάξεις 
του Αστικού Κώδικα για την εκκαθάριση των Νομικών 
Προσώπων (άρθρο 72 Α.Κ.). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Σεπτεμβρίου 1998 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΩΝ 

ΓΙΑΝΝΟΣ ΠΑΠΑΝΤΩΝΙΟΥ Ν. ΧΡΙΣΤΟΔΟΥΛΑΚΗΣ 

-♦- 

Αριθ. Γ2/4934 (3) 

Πραγματοποίηση Ταχύρρυθμων Υποχρεωτικών Επιμορ¬ 
φωτικών Προγραμμάτων για την υποδοχή και την υπο¬ 
στήριξη εκπαιδευτικών αλλαγών για εκπαιδευτικούς 
της Δ/θμιας Εκπ/σηςπου υπηρετούν. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ 

ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 24, 28 και 29 του Ν. 
1566/1985,του άρθρου 12του Ν. 1824/1988, του άρθρου 
17 του Ν. 2009/1992, του άρθρου 22 παρ. 3 του Ν. 2362/ 
1995 και του άρθρου 4 του Π.Δ. 250/1992 (ΦΕΚ 138Α). 

2. Τηναρ. 1107147/1239/006Α (ΦΕΚ922/τ.Β/7.10.96) α¬ 
πόφαση του Πρωθυπουργού και του Υπουργού Οικονο¬ 
μικών «Περί αναθέσεως αρμοδιοτήτων στους Υφυπουρ¬ 
γούς Οικονομικών». 

3. Την αρ.Στ5/33/9.10.96 (ΦΕΚ 937/τ.Β/14.10.96) απόφα- 
σητου Πρωθυπουργού καιτου Υπουργού Εθνικής Παιδείας 
και Θρησκευμάτων «Περί αναθέσεως αρμοδιοτήτων στον 
Υφυπουργό Εθνικής Παιδείας και Θρησκευμάτων». 

4. Την αριθμ. 7/1996 πράξη του Παιδαγωγικού Ινστι¬ 
τούτου. 

5. Το εγκεκριμένο από 20.9.96 Τεχνικό Δελτίο 
Ενέργειας 1.3α «Επιμόρφωση Εκπαιδευτικών», που ε¬ 
ντάσσεται στο Επιχειρησιακό Πρόγραμμα Εκπαίδευσης 
και Αρχικής Επαγγελματικής Κατάρτισης (Ε.Π.Ε.Α.Ε.Κ.), 
από το οποίο θα χρηματοδοτηθούν. 

6. Το εγκεκριμένο Τεχνικό Δελτίο Έργου 1.3.α (1) 1: 
Επιμορφωτικά Προγράμματα για την υποδοχή και την υ¬ 
ποστήριξη εκπαιδευτικών αλλαγών για εκπαιδευτικούς 
που υπηρετούν» το οποίο εντάσσεται στην Ενέργεια 
1.3.α «Επιμόρφωση Εκπαιδευτικών» του ΕΠΕΑΕΚ. 

7. Το γεγονός ότι η προκαλούμενη από την παρούσα α¬ 
πόφαση δαπάνη συνολικού ύψους «2.095.000.000» δραχ¬ 
μών καλύπτεται από τις πιστώσεις του Π.Δ.Ε. 1998 (ΣΑΕ 
045/2), έργο 9645508 - «Επιμόρφωση Εκπαιδευτικών 
1.3α» και χρηματοδοτείται κατά 75% από Κοινοτική 
Συμμετοχή, αποφασίζουμε: 

1. Την πραγματοποίηση των Ταχύρρυθμων Υποχρεω¬ 
τικών Επιμορφωτικών Προγραμμάτων για τους εκπαιδευ¬ 
τικούς του Λυκείου των δημοσίων και ιδιωτικών σχολείων, 
ανεξάρτητα αν είναι μόνιμοι ή αναπληρωτές, εντός του ω¬ 
ραρίου εργασίας τους. Τα συγκεκριμένα προγράμματα έ¬ 
χουν προσδιορισμένα θεματικά πεδία και αποσκοπούν 
στο να διευκολύνουν την υποδοχή, τη στήριξη και την 
προώθηση των επιχειρούμενων δομικών εκπ/κών αλλαγ- 
γών «αιχμής» αναφορικά με τη βελτίωση των διδακτικών 

προσεγγίσεων και την εφαρμογή σύγχρονων μεθόδων α¬ 
ξιολόγησης των μαθητών. 

2. Τη φροντίδα υλοποίησης των Ταχύρρυθμων Υπο¬ 
χρεωτικών Επιμορφωτικών Προγραμμάτων έχουν τα 
Περιφερειακά Επιμορφωτικά Κέντρα (ΠΕΚ) όλης της χώ¬ 
ρας. Τα ΠΕΚ πραγματοποιούν τα Ταχύρρυθμα Υποχρεω¬ 
τικά Επιμορφωτικά Προγράμματα στην έδρα τους και έ¬ 
χουν τη δυνατότητα να τα εξακτινώσουν στις έδρες των 
νομών και σε άλλες πόλεις της περιφέρειάς τους. 

3. Την πραγματοποίηση των Ταχύρρυθμων Υποχρεω¬ 
τικών Επιμορφωτικών Προγραμμάτων σε δύο φάσεις, ό¬ 
πως ορίζεται από το εγκεκριμένο Τεχνικό Δελτίο Έργου 
1.3α 1 (1). 

I) Η πρώτη φάση περιλαμβάνει τα προγράμματα επι¬ 
μόρφωσης των πολλαπλασιαστών. Ο Υπεύθυνος της 
Ενέργειας 1.3α «Επιμόρφωση Εκπ/κών» και του 
Υποέργου 1.3α1 (1) σε συνεργασία με τους Υπεύθυνους 
του Τμήματος Επιμόρφωσης του Παιδαγωγικού Ινστιτού¬ 
του και του Κέντρου Εκπ/κής Έρευνας συγκροτούν τις ε¬ 
πιμορφωτικές ομάδες για την επιμόρφωση των πολλα¬ 
πλασιαστών. Οι επιμορφωτικές αυτές ομάδες συγκρο¬ 
τούνται από συγγραφείς των σχολικών βιβλίων, 
συντάκτες των οδηγιών για τις σύγχρονες μεθόδους 
διδασκαλίας και τα νέα συστήματα αξιολόγησης, 
Συμβούλους ή Παρέδρους του ΠΙ, Σχολικούς Συμβού¬ 
λους καθώς και επιστήμονες και εκπαιδευτικούς με ειδι¬ 
κές γνώσεις και εμπειρία. 

Ως πολλαπλασιαστές καλούνται οι Σχολικοί Σύμβουλοι 
μέλη των ομάδων συγγραφής των σχολικών βιβλίων - πα¬ 
ραγωγής τεχνολογικού διδακτικού υλικού και σύνταξης 
των αναλυτικών προγραμμάτων, εκπ/κοί κάτοχοι μετα¬ 
πτυχιακών τίτλων σπουδών στο αντικείμενο, με εξειδικευ- 
μένες γνώσεις και εμπειρία. 

Τα προγράμματα επιμόρφωσης των πολλαπλασιαστών 
πραγματοποιούνται από 31 Αυγούοτου έως 3 Σεπτεμ¬ 
βρίου 1998 σε ομάδες των 30 ατόμων και έχουν διάρκεια 
μέχρι και 30 διδακτικές ώρες. 

Οι επιμορφούμενοι πολλαπλασιαστές στο τέλος του 
προγράμματος γράφουν έκθεση που αναφέρεται στο 
πλαίσιο προδιαγραφών των διδακτικών προσεγγίσεων 
και των συστημάτων αξιολόγησης με σκοπό να διαπι¬ 
στωθεί: ο βαθμός υποδοχής των αλλαγών, η κατοχή 
γνώσεων και δεξιοτήτων που απαιτείται για τη διάχυση 
κ.α. Οι εκθέσεις αυτές γίνονται αντικείμενο αξιολόγησης 
από την ομάδα επιμορφωτών, προκειμένου να διαπι¬ 
στωθεί ο βαθμός επάρκειας των επιμορφουμένων ως 
πολλαπλασιαστών και τους χορηγηθεί η αντίστοιχη βε¬ 
βαίωση. 

II) Η δεύτερη φάση, η οποία περιλαμβάνει την επιμόρ¬ 
φωση των εκπ/κών της τάξης πραγματοποιείται από 7-30 
Σεπτεμβρίου 1998, ανάλογα, με τις ειδικές συνθήκες κάθε 
ΠΕΚ. Η ημερομηνία λήξης σε εξαιρετικές περιπτώσεις 
μπορεί να παραταθεί έως και 5 ημέρες μετά από συνερ¬ 
γασία του ΠΕΚ με τους οικείους Προϊσταμένους Β/θμιας 
Εκπ/σης. 

Οι καταστάσεις με τα ονόματα των πολλαπλασιαστών 
αποστέλλονται στα ΠΕΚ και στη συνέχεια οι πολλαπλα¬ 
σιαστές καλούνται να αναλάβουν την επιμόρφωση των 
εκπ/κών των κλάδων ΠΕ2, ΠΕ3, ΠΕ4, ΠΕ19, ΠΕ20 οι οποί¬ 
οι κατά το σχολικό έτος 1998 - 1999 θα διδάξουν τα αντί¬ 
στοιχα μαθήματα στους μαθητές της Α' και Β' Ενιαίου 


Λυκείου. Οι Προϊστάμενοι των Δ/νσεων Δ/θμιας Εκπ/σης 
συντάσσουν τις καταστάσεις των συγκεκριμένων εκπ/κών 
ΠΕ2, ΠΕ3, ΠΕ4, ΠΕ19, ΠΕ20 που διδάσκουν στην Α' και Β' 
Ενιαίου Λυκείου (των δημοσίων και ιδιωτικών σχολείων) 
που υποχρεούνται να παρακολουθήσουν τα επιμορφωτι¬ 
κά προγράμματα και τις αποστέλλουν μέχρι 30 
Αυγούστου στα ΠΕΚ ενώ τις εγχειρίζουν και στους πολ¬ 
λαπλασιαστές. 

Τα ΠΕΚ σε συνεργασία με τους Προϊσταμένους των 
Δ/νσεων Δ/θμιας Εκπ/σης και τους πολλαπλασιαστές δια¬ 
μορφώνουν τα προγράμματα (εξευρίσκουν το χώρο, 
φροντίζουν το διδακτικό υλικό, απαρτίζουν την επιμορ¬ 
φωτική ομάδα, καταρτίζουντο ωρολόγιο πρόγραμμα, συ¬ 
γκεντρώνουν τα δικαιολογητικά των δαπανών κ.α.). Τα 
ΠΕΚ διενεργούν τις δαπάνες σύμφωνα με το Τεχνικό 
Δελτίο Έργου. 

Τα προγράμματα επιμόρφωσης των εκπ/κών διαρκούν 
μέχρι και 25 ώρες πραγματοποιούνται σε ομάδες 30 ατό¬ 
μων και εκτελούνται από έναν ή και περισσότερους πολ¬ 
λαπλασιαστές. 

Στους εκπαιδευτικούς που παρακολούθησαν τα προ¬ 
γράμματα χορηγείται βεβαίωση. 

4. Το μέσο ωριαίο κόστος ενός προγράμματος υποδο¬ 
χής εκπαιδευτικών αλλαγών για με την Α' φάση (επιμόρ¬ 
φωση επιμορφωτών/πολλαπλασιαστών) και σύμφωνα με 
το αναθεωρημένο Τεχνικό Δελτίο Έργου 1.3α(1) 1 ανέρ¬ 
χεται στο ποσό των 8043 δρχ. ενώ για τη Β' φάση (επι¬ 
μόρφωσης εκπαιδευτικών) ανέρχεται στο ποσό των 2.150 
δρχ. Το πραγματικό κόστος εφαρμογής ενός προγράμ¬ 
ματος είναι συνάρτηση της φάσης (επιμόρφωση πολλα- 
πλασιαστών/επιμόρφωση εκπ/κών), του αριθμού των επι- 
μορφουμένων, των διδακτικών ωρών, του διδακτικού υλι¬ 
κού, των εξόδων μετακίνησης των επιμορφουμένων, των 
οδοιπορικών και των εκτός έδρας των επιμορφωτών, την 
ενοικίαση χώρων και τις υπηρεσίες Οαίθπης}· 

5. Επιλέξιμες δαπάνες για την εφαρμογή των Ταχύρ¬ 
ρυθμων Υποχρεωτικών Επιμορφωτικών Προγραμμάτων 
θεωρούνται οι ακόλουθες: 

Α' Φάση 

α) Αμοιβή επιμορφωτών κατά διδακτική ώρα, οδοιπορι¬ 
κά και εκτός έδρας αυτών. 

β) Έξοδα μετακίνησης (με τα συνήθη συγκοινωνιακά 
μέσα) διαμονής και διατροφής των επιμορφού μενών πολ¬ 
λαπλασιαστών. 

γ) Διδακτικό υλικό (εκτύπωση, φωτοτυπίες, σημειώ¬ 
σεις) και αποστολή του. 

δ) Αμοιβή αξιολογητών, συντονιστή, φροντιστή, 

ε) Αναλώσιμα και λοιπές λειτουργικές δαπάνες (θέρ¬ 
μανση, καθαριότητα, φωτισμός κ.α.). 

ζ) Ενοικίαση χώρων και τη διεξαγωγή του προγράμμα¬ 
τος. 

η) Υπηρεσίες Οαΐθπηρ. 

θ) Αμοιβή ομάδας τεχνικής και γραμματειακής υποστή¬ 

ριξης- 

Β' Φάση 

α) Αμοιβή επιμορφωτών κατά διδακτική ωρα, οδοιπορι¬ 
κά και εκτός έδρας αυτών. 

β) Έξοδα μετακίνησης επιμορφούμενων εκπ/κών. 

γ) Έξοδα διαμονής και διατροφής των επιμορφουμέ- 

νων στις εξαιρετικές εκείνες περιπτώσεις όπου οι ιδιαίτε¬ 
ρες συνθήκες το απαιτούν (νησιωτικές, παραμεθόριες, α¬ 
πομακρυσμένες περιοχές νομών με μικρό αριθμό επιμορ- 
φούμενωνεκπ/κών). Οι δαπάνες για τη διαμονή καιτη δια¬ 
τροφή των επιμορφούμενων δε μπορούν να υπερβαίνουν 
τα ισχύοντα με το Ν. 2346/1995 και αποδεικνύονται μετά 
σχετικά παραστατικά. 

δ) Διδακτικό υλικό. 

ε) Αναλώσιμα και λοιπές λειτουργικές δαπάνες. 

ζ) Ενοικίαση χώρων. 

6. Ο διαχειριστικός απολογισμός που ανατίθεται στα 
ΠΕΚ είναι συνολικός. Τα ΠΕΚ κάνουν «εσωτερικές» μετα¬ 
κινήσεις δαπανών από πρόγραμμα σε πρόγραμμα, από 
μία κατηγορία δαπάνης σε άλλη στο πλαίσιο του συνολι¬ 
κού αριθμού προγραμμάτων που αναλαμβάνουν να υλο¬ 
ποιήσουν. Ειδικά για την υλοποίηση της Α' φάσης (επι¬ 
μόρφωση των πολλαπλάσιαστών/επιμορφωτ(4ν) οι επιλέ¬ 
ξιμες δαπάνες θα ανατεθούν για το διαχειριστικό 
απολογισμό στο 2ο ΠΕΚ Αθήνας με ευθύνητου οποίου θα 
συγκεντρωθούν τα παραστατικά που αφορούν σε αυτές. 
Το 2ο ΠΕΚ Αθήνας θα υποβάλλει ονομαστική απολογιστι¬ 
κή κατάσταση στο ΥΠΕΠΘ (Δ/νση ΚΠΣ, από τον ειδικό λο¬ 
γαριασμό) το οποίο θα καταβάλλει σε κάθε δικαιούχο το 
ποσό των εξόδων του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Σεπτεμβρίου 1998 

01 ΥΦΥΠΟΥΡΓΌ! 

ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ 

Ν. ΧΡΙΣΤΟΔΟΥΛΑΚΗΣ I. ΑΝΘΟΠΟΥΛΟΣ 

-♦- 

Αριθ. 2/17995 (4) 

Μετονομασίατου Ι.Ε.Κ. Αλίμου Αττικής. 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

α) Το Νόμο 2009/92 και την υπ’ αριθμ. 121/92 απόφαση 
ΥΠ.Ε.Π.Θ., όπως τροποποιήθηκε, συμπληρώθηκε και ι¬ 
σχύει. 

β) Την υπ’ αριθμ. Ζ/7698/98 Κοινή Υπουργική Απόφαση 
(ΦΕΚ 446 τ.Β) περί ίδρυσης νέων Ι.Ε.Κ. 

γ) Την στέγαση του Ι.Ε.Κ. Αλίμου σε κτίριο του Δήμου 
Αγ. Δημητρίου. 

δ) Το υπ’ αριθμ. 279/8.4.98 έγγραφο του Δημάρχου Αγ. 
Δημητρίου. 

ε) Την, υπ’ αριθμ. 16/23.5.1998 απόφαση του Δ.Σ. του 
Ο.Ε.Ε.Κ., θέμα 5α, αποφασίζουμε: 

Τη μετονομασίατου Ι.Ε.Κ. Αλίμου Αττικής σε Ι.Ε.Κ. Αγί¬ 
ου Δημητρίου, λόγω τελικής στέγασής του στην, εν λόγω, 
περιοχή. 

Δεν προκαλείται δαπάνη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Σεπτεμβρίου 1998 

οΥΠΟΥΡΓΟΣ 

ΓΕΡΑΣΙΜΟΣ ΑΡΣΕΝΗΣ 


Αριθ. Φ21/ΟΙΚ. 1592 (5) 

Χορήγηση επιδόματος αεροθεραπείας στους δικαιού- 
χουςτων ασφαλιστικών οργανισμών, αρμοδιότητας Υ¬ 
πουργείου Εργασίας και Κοινωνικών Ασφαλίσεων. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ ΚΑΙ 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

α. Τις διατάξεις του Α.Ν. 124/67 (Α 151). 
β. Τις διατάξεις του άρθρου 14 του Ν. 1066/80 (Α 183). 
γ. Τις διατάξεις του άρθρου 12του Ν. 1276/82 (Α 100). 
δ. Την αριθ. 80078/4.10.96 κοινή απόφαση του Πρωθυ¬ 
πουργού και του Υπουργού Εργασίας και Κοινωνικών Α¬ 
σφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων» (ΦΕΚ Β 
924/8.10.96). 

ε. Την αριθ. 1107147/1239/0006Α/4.10.96 κοινή απόφα¬ 
ση του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών» (ΦΕΚ 922 Β'). 

στ. Το γεγονός οτι απο τις διατάξεις της απόφασης αυ¬ 
τής προκαλείται σε βάρος του προϋπολογισμού του I. Κ.Α. 
δαπάνη ύψους 348.100.000 δραχμών περίπου και σε βά¬ 
ρος των προϋπολογισμών των λοιπών ασφαλιστικών ορ¬ 
γανισμών δαπάνη ύψους 70.000.000 δρχ. περίπου, για τα 
οποία ποσά υπάρχει εγγεγραμμένη πίστωση στους 
προϋπολογισμούς εξόδων τρέχοντος οικονομικού έτους 
και σε βάρος του Κ.Α.Ε. 0635 των ασφαλιστικών οργανι¬ 
σμών, αποφασίζουμε: 

1. Εγκρίνουμε τη χορήγηση από το Ι.Κ.Α. και τους λοι¬ 
πούς ασφαλιστικούς οργανισμούς αρμοδιότητας Υπουρ¬ 
γείου Εργασίας και Κοινωνικών Ασφαλίσεων, για τη θερι¬ 
νή περίοδο 1998, επιδόματος αεροθεραπείας ποσού πε¬ 
νήντα εννέα χιλιάδων δρχ. (59.000) στους 
ασφαλισμένους και συνταξιούχους λόγω γήρατος και α¬ 
ναπηρίας που πάσχουν: 

α. από φυματίωση 

β. από καρκίνο των πνευμόνων ή πνευμονοκονίαση και 
γ. από νεφρική ανεπάρκεια ή έχουν υποβληθεί σε μετα¬ 
μόσχευση νεφρού. 

Απαραίτητη προϋπόθεση για τη χορήγηση του επιδό¬ 
ματος είναι να έχουν ποσοστό αναπηρίας, από τις αιτίες 
που αναφέρονται παραπάνω, άνω του 33%. 

2. Σε περίπτωση που από τις καταστατικές διατάξεις κά¬ 
ποιου ασφαλιστικού οργανισμού προβλέπεται η χορήγηση 
επιδόματος αεροθεραπείας ποσού μεγαλύτερου από αυτό 
που ορίζεται με τηνπαρούσα απόφαση, αυτό μπορεί να κα¬ 
ταβάλλεται και μέχρι το διπλάσιο από το πιο πάνω οριζόμε¬ 
νο ποσό, εφόσον η οικονομική του κατάσταση το επιτρέπει. 

3. Ειδικά οι πάσχοντες από φυματίωση δικαιούνται του 
επιδόματος αεροθεραπείας εφόσον παίρνουν σύνταξη ή 
επίδομα (τύπου συντάξεως) λόγω φυματιώσεως ή επίδο¬ 
μα φυματιώσεως, κατά το χρονικό διάστημα από 1ης Ιου¬ 
νίου 1998 μέχρι 31 ης Αυγούστου 1998, έστω και κατά τμή¬ 
μα του διαστήματος αυτού 

4. Δεν δικαιούνται του επιδόματος αεροθεραπείας: 
α. Όσοι παίρνουν το επίδομα αυτό από άλλη πηγή. 

β. Όσοι νοσηλεύονται, εφόσον οι δαπάνες της νοσηλείας 
τους καταβάλλονται από το Ι.Κ.Α. ή άλλο ασφαλιστικό ορ¬ 
γανισμό, αρμοδιότητας Υπουργείου Εργασίας και Κοινωνι¬ 
κών Ασφαλίσεων, ή παρέχονται σ’ αυτούς έξοδα ενοικίου η 
γενικά έξοδα θερινής διαμονής εφοσον το χρονικό διάστη¬ 
μα για το οποίο καταβάλλονται οι παραπάνω παροχές αντί- 

στοιχείστο μεγαλύτερο τμήμα του χρονικού διαστήματος, 
που ορίζεται από την παρ. 3 της παρούσας απόφασης. 

5. Τα πρόσωπα που συνταξιοδοτούνται συγχρόνως από 
το Δημόσιο και οποιοδήποτε ασφαλιστικό οργανισμό, δι¬ 
καιούνται του επιδόματος αεροθεραπείας μόνο από τον 
ασφαλιστικό οργανισμό. 

6. Η καταβολή του επιδόματος αεροθεραπείας θα αρχί¬ 
σει από τη δημοσίευση της απόφασης αυτής στην Εφη¬ 
μερίδα της Κυβερνήσεως και θα διαρκέσει μέχρι 6 μήνες. 

Όσοι καταστούν συνταξιούχοι, των οποίων όμως η έ¬ 
ναρξη συνταξιοδότησης ανατρέχει στο χρονικό διάστημά 
πριν από την 31η Αυγούστου 1998 δικαιούνται επιδόμα¬ 
τος αεροθεραπείας του οποίου η καταβολή θα γίνει μέσα 
σε προθεσμία τριάντα (30) ημερών, από της κοινοποίησε - 
ως της σχετικής απόφασης συνταξιοδότησής τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Σεπτεμβρίου 1998 

οι ΥΦΥΠΟΥΡΓΟΙ 

ΟΙΚΟΝΟΜΙΚΟΝ ΕΡΓΑΣΙΑΣ ΚΑΙ ΚΟΙΝΩΝ ΑΣΦΑΛΙΣΕΩΝ 

Ν. ΧΡΙΣΤΟΔΟΥΛΑΚΗΣ ΝΙΚΟΣ ΦΑΡΜΑΚΗΣ 

-♦- 

Αριθ. ΔΙα/18010 (6) 

Τροποποίηση της ΔΥ1α/14275/97/6.3.1998 (ΦΕΚ 
251/13.3.1998 τεύχος Β') απόφασης περί συγκρότη¬ 
σης Ειδικής Επιτροπής κατάρτισης καταλόγου συντα- 
γογραφομένων φαρμάκων για όλους τους ασφαλιστι¬ 
κούς φορείς και το Δημόσιο 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΥΓΕΙΑΣ ΚΑΙ ΠΡΟΝΟΙΑΣ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις της παρ. 2 του άρθρου 20 του Ν. 
2458/97 (ΦΕΚ 15/τ.Α/14.2.97) «Σύσταση Κλάδου Κύριας 
Ασφάλισης Αγροτών και άλλες διατάξεις». 

2. Την ΔΥΙα/14275/6.3.1998 (ΦΕΚ 251/13.3.1998 τεύ¬ 
χος Β') απόφασή μας. 

3. Την από 3.9.1998 παραίτηση του Μουτσόπουλου Χα¬ 
ράλαμπου, αποφασίζουμε: 

1. Τροποποιούμε την ανωτέρω (2) σχετιή απόφασή μας 
και διορίζουμε τακτικό μέλος, της Ειδικής Επιτροπής κα¬ 
ταλόγου συνταγογραφομένων φαρμάκων για όλους τους 
ασφαλιστικούς φορείς και το Δημόσιο, τον Ζη Βασίλειο, 
Αναπληρωτή Καθηγητή Νευρολογίας στο Πανεπιστήμιο 
Αθηνών, σε αντικατάσταση του Μουτσόπουλου Χαράλα¬ 
μπου που παραιτήθηκε. 

2. Πρόεδρο της Επιτροπής ορίζουμε την Παπαδοπού- 
λου - Ντάίφώτη Ζωή, αναπλ. Καθηγήτρια Φαρμακολογίας 
του Πανεπιστημίου Αθηνών. 

3. Κατά τα λοιπά ισχύει η ΔΥΙα/14275/6.3.1998 απόφα¬ 
σή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Σεπτεμβρίου 1998 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΥΓΕΊΑΣ ΚΑΙ 

ΚΟΙΝΩΝΙΚΩΝ ΑΣΦΑΛΙΣΕΩΝ ΠΡΟΝΟΙΑΣ 

ΜΙΛΤ. ΠΑΠΑΪΩΑΝΝΟΥ ΚΩΝ. ΓΕΙΤΟΝΑΣ 

ΕΜΠΟΡΙΚΗΣ ΝΑΥΉΛΙΑΣ 

ΣΤ. ΣΟΥΜΑΚΗΣ 


Αριθ. Α7Β/ΟΙΚ. 7315 (7) 

Υπαγωγή ουσιών στις διατάξεις για τα ναρκωτικά. 

ΟΙ ΥΠΟΥΡΓΟΙ 

ΥΓΕΙΑΣ ΚΑΙ ΠΡΟΝΟΙΑΣ ΚΑΙ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 4 παραγρ. 2 και 3 του Ν. 
1729/87 «Καταπολέμηση της διάδοσης των ναρκωτικών, 
προστασία των νέων και άλλες διατάξεις όπως τροπο¬ 
ποιήθηκε και συμπληρώθηκε με το Ν. 2161 93 

2 Τις γνωμοδοτήσεις της Επιτροπής Ναρκωτικών, συ¬ 
νεδρία αριθμ 1/3.2.98 και συνεδρία αριθμ. 5 5 5 98. 

3. Την αριθμ ΔΥ3α/878,4 10.96 απόφαση ανα^σης αρ¬ 
μοδιοτήτων στους Υφυπουργούς Υγείας και Προ-, οιας, α¬ 
ποφασίζουμε: 

1. Κατατάσσουμε στον Πίνακα Γ του άρθρου 4 παρ. 3 
του Ν. 1729/87 και την ουσία: 

ΤΡΑΜΑΔΟΛΗ: 2-[(διμεθυλαμινο) μεθυλ]-1-(3-μεθοξυ- 
φαινυλο)κυκλοεξανόλη 

ΤΡΑΜΑϋΟΙ: 2-[(0!ΜΕΤΗΥ1_ΑΜΙΝ0)ΜΕΤΗΥΙ_]-1-(3 - 
ΜΕΤΗΟ ΧΥΡΗΕΝΥΙ)ΟΥΟΙ_ΟΕΧΑΝΟΙ. 

2. Κατατάσσουμε στον Πίνακα Δ' του άρθρου 4 παρ. 3 
του Ν. 1729/87 και την ουσία: 

ΖΟΑΑΖΕΠΑΜΗ: 4-(0-φθοροφαινυλο)6,8-διύδρο 1,3,8- 
τριμεθυλπυραζολο[3,4-ε] [1,4]-διαζεπιν 7 (1Η)-0νη 

ΖΟΙΑΖΕΡΑΜ· 4-(0-ΡΙ_ϋΟΡΟΡΗΕΝΥΙ_) 6,8-ΟΙΗΥΟΡΟ 
1,3,8-ΤΒΙΜΕΤΗΥΙ_ΡΥΡΑΖΟΙΌ[3,4-θ] [ 1,4]-ϋΙΑΖΕΡΙΝ 7 
(ΙΗ)-ΟΝΕ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Σεπτεμβρίου 1998 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΥΓΕΙΑΣ ΚΑΙ ΠΡΟΝΟΙΑΣ ΔΙΚΑΙΟΣΥΝΗΣ 

ΕΜΜ. ΣΚΟΥΛΑΚΗΣ Ε. ΓΙΑΝΝΟΠΟΥΛΟΣ 

-♦- 

Αριθ. Α5/4810 (8) 

Αναγνώριση Νοσοκομειακών Μονάδων ως καταλλήλων 
για άσκηση των γιατρών. 

Ο ΥΦΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 6 του Ν.Δ. 3366/55, καθώς 
και της παρ. 2του άρθρου 8του Ν. 2071/92. 

2. Τις αριθ. 7851,7852/98 αποφάσεις της Εκτελεστικής 
Επιτροπής του ΚΕ.Σ.Υ. 

3. Την με αριθμ. Δ3α/οικ. 335/9.4.98 (ΦΕΚ Β' 379/98) α¬ 
πόφαση του Υφυπουργού Υγείας και Πρόνοιας για μετα¬ 
βίβαση αρμοδιοτήτων και του δικαιώματος υπογραφής 
εγγράφων «Με εντολή Υφυπουργού» για τον Τομέα Υγεί¬ 
ας, αποφασίζουμε: 

I. Κυρώνουμε τις ανωτέρω (2) σχετικές γνωμοδοτήσεις 
της Εκτελεστικής Επιτροπής του ΚΕ.Σ.Υ., με τις οποίες α¬ 
ναγνωρίζονται οι ακόλουθες νοσοκομειακές μονάδες, ως 
κατάλληλες, για άσκηση των γιατρών στις αναφερόμενες 
ειδικότητες: 

Α. Γενικό Νοσοκομείο Παίδων Πεντέλης 

Τμήμα Ιατρικής Βιοπαθολογίας: 

Πλήρη άσκηση στην Ιατρική Βιοπαθολογία, με την προ¬ 
ϋπόθεση ότι για το εξάμηνο της Ανοσολογίας οι ειδικευό¬ 
μενοι θα ασκούνται σε ανοσολογικό τμήμα άλλου νοσο- 

κομείου, το οποίο έχει εγκριθεί ως κατάλληλο για την ά¬ 
σκηση των γιατρών στην Ανοσολογία. 

Β. Περιφερειακό Γενικό Νοσοκομείο Παίδων «Η ΑΓΙΑ 
ΣΟΦΙΑ» 

Μονάδα Μεταμόσχευσης Μυελού των Οστών: 

2 χρόνια άσκηση στην Αιματολογία (ήτοι 1 χρόνο Κλινι¬ 
κή Αιματολογία και 1 χρόνο Εργαστηριακή Αιματολογία) 

II. Από τις διατάξεις της παρούσας απόφασης δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

Η απόφαση αυτή να δημοσιευθει στην Εφημερίδα της 
Κυβερνήσεως. 

Αθήνα, 11 Σεπτεμβρίου 1998 
Με εντολή Υφυπουργού 
Ο Γενικός Διευθυντής Υπηρεσιών Υγείας 
Π. ΜΠΑΚΟΠΟΥΛΟΣ 

-♦- 

Αοιθ. ΥΠΠΟ/ΔΙΛΑΠ/Γ/1291/43783 (9) 

Χαρακτηρισμός ως ιστορικών διατηρητέων μνημείων (4) 
μύλων στο Διαφάνι Καρπάθου, με ζώνη προστασίας, 
σε ακτίνα 25 μέτρα περιμετρικά, από τον κάθε ανεμό¬ 
μυλο. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «Περί Κυβέρνησης και Κυβερνητικών 
Οργάνων» που δημοσιεύθηκε στο ΦΕΚ 137/Α/26.7.85. 

β) Του άρθρου 52 του Ν. 5351/32 «Περί Αρχαιοτήτων», 
όπως ανπκαταοτάθηκε με το άρθρο 14 και 17 του Ν.Δ. 
216/1943 και τροποποιήθηκε με το άρθρο 32 παρ. 5 του Ν. 
1337/1983 και ισχύει. 

γ)Του Ν. 1469/50 «περίπροστασίας ειδικής κατηγορίας οι¬ 
κοδομημάτων. 

δ) Του Ν. 2039 «Περί Κύρωσης της Σύμβασης για την προ¬ 
στασία της αρχιτεκτονικής Κληρονομιάςτης Ευρώπης (ΦΕΚ 
61 Α/13.4.92). 

ε) Του Π.Δ. 941/77 «Περί Οργανισμού του ΥΠΠΕ». 

ζ) Το Π.Δ. 161/26.4.84 (ΦΕΚ 54/Α/30.4.84) «περί ανακατα¬ 
νομής αρ μοδιοτήτων τω ν Υπου ργείων ΥΠ Π Ε - ΥΧΟ Π ». 

2. Την ΥΑ ΥΠΠΟ/ΓΝΟΣ/57631/21.11.97 (ΦΕΚ 1080/ΤΒ/ 
5.12.97) με την οποία τροποποιείται η παρ. 8 του άρθρου 
6 της ΥΑ ΥΠΠΟ/ΓΝΟΣ/49095/30.10.91 (ΦΕΚ 987/Β/ 
28.11.91) «Μεταβίβαση αρμοδιοτήτων Υπουργού και δι¬ 
καιώματος υπογραφής ιί Με εντολή Υπουργού” στους 
Γεν. Γραμματείς, Γεν. Δ/ντές και Προϊσταμένους των 
Δ/νσεων, Τμημάτων και Γραφείων της Κεντρικής Υπηρε¬ 
σίας του ΥΠ.ΠΟ.». 

3. Την εισήγηση της 3ης Εφορείας Νεωτέρων Μνημείων 
και τα λοιπά στοιχεία του φακέλου. 

4. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 6/19.3.98, αποφασίζου¬ 
με: 

Χαρακτηρίζουμε ως ιστορικά διατηρητέα μνημεία τέσ¬ 
σερις (4) μύλους στο Διαφάνι Καρπάθου, με ζώνη προ¬ 
στασίας σε ακτίνα 25 μέτρα περιμετρικά από τον καθένα. 

α) Ο Μύλος του Φουντή, ιδιοκτησίας Γιάννη Μηνά Φου- 
ντή. 


β) Ο Μύλος του Τσέρκη, ιδιοκτησίας ΕρνίαςΤσέρκη. 

γ) Ο Μύλος του Ρουσιάκη, ιδιοκτησίας Μπέρτου. 

δ) Ο Μύλος της Μαγγαφούςτ'Αντιμισιάρη ιδιοκτησίας 
Βασίλη Πρεάρη. 

Η απόφαση αυτή να δημοσιευθει στην Εφημερίδα της 
Κυβερνήσεως. 

Αθήνα, 27 Αυγούστου 1998 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αοιθ. 43316 (10) 

Προσθήκη τμημάτων σε μουσικά εκπαιδευτήρια. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν 1558/85 «Κυβέρνηση και Κυβερνητικά Όργα¬ 
να». 

2. Το Π.Δ. 941/77 «Περί Οργανισμού του Υπουργείου 
Πολιτισμού και Επιστημών». 

3. Το Β.Δ. 16/66 «Περί ιδρύσεως ιδιωτικών μουσικών ι¬ 
δρυμάτων» 

4. Το Ν. 299/76 «Περί ρυθμίσεως θεμάτων αφορώντων 
εις τον κανονισμόν λειτουργίας των ιδιωτικών μουσικών ι¬ 
δρυμάτων», ως και το από 11.11.57 Β.Δ. «Περί κυρώσεως 
του εσωτερικού κανονισμού του Ωδείου Θεσσαλονίκης». 

5. Την αριθμ. ΥΠΠΟ/ΓΝΟΣ/49095/30.10.91 απόφαση 
«Μεταβίβαση αρμοδιοτήτων Υπουργού και δικαιώματος 
υπογραφής «Με εντολή Υπουργού στους Γ ενικούς Γ ραμ- 
ματείς, Γ εν. Διευθυντές και Προϊσταμένους των Διευθύν¬ 
σεων Τμημάτων και Γραφείων της Κ.Υ. του ΥΠΠΟ (ΦΕΚ 
987/τ Β/28.11.1991). 

6. Τις σχετικές αιτήσεις μετά συνημμένα δικαιολογητι- 
κά, αποφασίζουμε 

Εκγρίνουμετη λειτουργία των παρακάτω τμημάτων στα 
αντίστοιχα μουσικά εκπαιδευτήρια από το σχολικό έτος 
1998-1999. 

1. Μουσική Σχολή Σούδας Ρακοπούλου τα τμήματα Ω¬ 
δικής, Αρμονίας, Αντίστιξης, Φυγής, Εγχόρδων. 

2. Πρότυπος Μουσική Σχολή Πεύκης το τμήμα Μονω¬ 
δίας. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθει στην Εφημερίδα της 
Κυβερνήσεως. 

Αθήνα, 10 Αυγούστου 1998 

Με εντολή Υπουργού 
Ο Διευθυντής 

Π. ΠΟΛΥΧΡΟΝΟΠΟΥΛΟΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 11 ) 

Στην 8711/23.12.1997 απόφαση περί τροποιήσεως της 
συστατικής πράξης της «Δημοτικής Επιχείρησης Τουρι- 
σμού-Πολιτισμού-Προβολής Δήμου Γλυφάδας», που δη¬ 
μοσιεύθηκε στο 227/9.3.1998 ΦΕΚτ. Β’ διορθώνεται ο ε- 

σφαλμένος αριθμός 3836 αντί στον ορθό 8711/ 
23.12.1997. 

Β. Διορθώνεται η παράγραφος 10 του άρθρου 2 της ί¬ 
διας απόφασης από το λανθασμένο: 

10. Την ανάληψη κάθε βιώσιμης επιχειρηματικής δρα¬ 
στηριότητας που θα τις ανατίθεται από το Δημοτικό Συμ¬ 
βούλιο, στο ορθό: 

10. την ανάληψη κάθε βιώσιμης επιχειρηματικής δρα¬ 


στηριότητας που θα της ανατίθεται από το Δημοτικό Συ 
μούλιο όπως: 

α. Λειτουργία και εκμετάλλευση τουριστικού τραίνου 
β. Λειτουργία κάθε είδους ασφαλιστικών εργασιών ως 
ασφαλιστικού συμβούλου ή και συντονιστή ασφαλιστικών 
συμβούλων. 

(Από την Περιφ. Αττικής) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕϋΕΧ 223211 ΥΡΕΤ ΘΡ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 

5225 761 

ΘΕΣΣΑΛΟΝΙΚΗ 

(031) 423 956 

5230 841 

Βασ. Όλγας 188, 1ος όρ. - Τ.Κ. 546 55 

Πληροφορίες δημοσιευμάτων λοιπών Φ.Ει.Κ. 

5225 713 

ΠΕΙΡΑΙΑΣ 

4136 402 

5249 547 

Νικήτα 6-8 Τ.Κ. 185 31 

4171 307 

Πώληση Φ.Ε.Κ. 

5239 762 

ΠΑΤΡΑ 

(061) 271 249 

Φωτοαντίγραφα παλαιών Φ.Ε.Κ. 

5248 141 

Κορίνθου 327 Τ.Κ. 262 23 

224 581 

Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ 

(0651) 21 901 

Οδηγίες για δημοσιεύματα Α.Ε. - Ε.Π.Ε. 

5248 785 

Διοικητήριο Τ.Κ. 454 44 

Εγγραφή Συνδρομητών Φ.Ε.Κ. και 


ΚΟΜΟΤΗΝΗ 

(0531) 22 637 

αποστολή Φ.Ε.Κ. 

5248 320 

Δημοκρατίας 1 Τ.Κ. 691 00 

26 522 


Μέχρι 8 σελίδες 200 δρχ. 


ΤΙΜΗ ΦΥΛΛΩΝ 


| ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά δσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. "] 


Κ.Α.Ε. Προϋπολογισμού 

Κ.Α.Ε. εσόδου υπέρ 

Τεύχος 

2531 

ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 » 

3.500 ·■ 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 » 

Δ' (Απαλλοτριώσεις, πολεοδομία κ.λπ.) 

70.000 » 

3.500 

Αναπτυξιακών Πράξεων (Τ.Α.Π.Σ.) 

30.000 » 

1.500 » 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 >> 

Παράρτημα ( Πίνακες επιτυχόντων διαγωνισμών) 

5.000 » 

250 » 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 » 

Ανωτάτου Ειδικού Δικαστηρίου (Α.Ε.Δ.) 

3.000 » 

150 » 

Προκηρύξεων Α.Σ.Ε.Π. 

10.000 » 

500 » 

Ανωνύμων Εταιρειών & Ε.Π.Ε. 

250.000 » 

12.500 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 » 


Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και μπο 
ρεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

> Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

■ η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. _ 


Οι υπηρεσίες του κοινού λειτουργούν καθημερινά οπό 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




